เวลาผมก้มหรือทำกับข้าวหรืองานบ้านผมชอบปวดหัวจี๊ดๆด้านหลังปวดแบบมากพอสมควร แต่จะปวดแค่สักพักนึง ผมอยากทราบว่าผมเป็นอะไรแล้วเกิดจากอะไรคับเพราะพักหลังมานี้เป็นค่อนข้างบ่อยคับ
สวัสดีค่ะ การวินิจฉัยที่เป็นไปได้-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานหรือท่าทาง-ปวดไมเกรน มักปวดข้างเดียว มีคลื่นไส้ ตาพร่า-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งในกรณีนี้ถ้าสัมพันธ์กับท่าทางการทำงาน ปวดร้าวไปหลังหรือท้ายทอยด้วย จะนึกถึงการปวดจากกล้ามเนื้อมากที่สุดค่ะการดูแลตัวเองเบื้องต้น พักผ่อน หลีกเลี่ยงการทำท่าทางที่ทำให้เป็นมากขึ้น รับประทานยาแก้ปวด ยาแก้อักเสบที่ไม่ใช่สเตียรอยด์สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์